Panggil Aku Dahlia

Panggil Aku Dahlia ialah sebuah siri drama televisyen Malaysia 2025 arahan Isma Yusoof & Shuhaimi Zulkefli. Drama ini dibintangi oleh Riena Amirah dan Razzuan Rosli. Siri ini memulakan tayangan perdana di Slot Widuri, TV1 pada 28 November 2025 menggantikan Bias Cinta.

 Sinopsis 
Kisah mengenai Puteri Dahlia, anak tunggal kepada pengusaha Ladang Teh, Megat Qais dan Puan Lorrinda. Kisah tragis dan memalukan mengenai kematian ibunya membuatkan dia menjadi seorang perempuan yang tanpa emosi, tidak mudah mempamerkan perasaan, dan seorang yang pemendam. Kerjaya yang diminatinya, arkeologis terpaksa ditinggalkan kerana ayahnya memanggilnya pulang ke Tanah Rata.

Syarikat mereka dalam keadaan kritikal dan sudah pasti Dahlia yang perlu menyelamatkannya. Tetapi kenangan mengenai tentang ibunya membuatkan dia beku, keras. Ayahnya berada di atas kerusi roda, stroke.

Pelbagai perkara berlaku selepas kepulangannya ke Tanah Rata. Pertemuan semula dengan musuh ketatnya, Wadi Hannan anak pemilik ladang teh sebelah sangat menjengkelkan. Rupanya ada peristiwa semasa sekolah yang membuatkan Dahlia mendendami pemuda itu. Tapi siapa sangka, Wadi jatuh hati pada Dahlia. Kepulangannya juga membongkar misteri di sebalik kematian ibunya.

 Pelakon 
Pelakon utama
 Riena Amirah sebagai Puteri Dahlia Megat Qais
 Razzuan Rosli sebagai Wadi Hannan Maarof

Pelakon pembantu
 Aidit Noh sebagai Farhan
 Aleeya Farisya sebagai Tasneem
 Hazrat Muaz sebagai King Shah
 Eizlan Yusof sebagai Megat Qais
 Norazah Aziz sebagai Puan Lorrinda
 Zila Bakarin sebagai Puan Taharah 
 Ruzaidi Abdul Rahman sebagai Dato Maarof
 Raja Azmi sebagai Datin Juhara
 Lisdawati sebagai Ustazah Munawarah
 Lan Siro sebagai Murat
 Putri Dellyna sebagai Sonia
 Iman Aneesa
 Dilla Razak

 Rujukan 

Kategori:Drama adaptasi novel di Malaysia